text: Jesús yachachisqasninman ajinata kamacherqa: " Tukuy laya runasta yachachisqasniyman tukuchimuychej ", nispa (Mateo 28:19, 20). Chantá willaj kachaspataj, runaspa wasisninkuman rinankuta nerqa (Mateo 10:7, 11-13). Jesús wañupusqantawantaj, ñaupa cristianosqa ‘ wasimanta wasi purispa tukuypa rikunanta ' willallarqankupuni (Hechos 5:42; 20:20). Noqaykutaj ñaupa cristianos jina ruwashayku, reparaykutaj wasimanta wasi runaswan parlayqa may sumaj kasqanta.